Абу Бакар ас-Сидикъа чIогIа къахьоьгура бусалба дин нахана довзийтарехь а, иза дIасадаржорехь а. Дуьххьарлера шен хьехам Мухьаммад пайхамара (Делера салам-маршалла хуьлда цунна) ас-СаIад олучу гу тIехь Макка шахьарана юккъехь гулбеллачу нахана бира. Цигахь башха кхиам ца хилира. Ша Дала ваийтина Пайхамар (Делера салам-маршалла хуьлда цунна) ву аьлла цо хаам бича, нах, ца тешаш, бийлира цунах. Къурайшин цIийнан нахана ца лаьара Дела цхьаъ веш долу дин тIечIагIдан а, иза хилар бакъдан а.